Make You Feel My Love

«Make You Feel My Love» er en kjærlighetssang skrevet og sunget av Bob Dylan. Han skrev den for sitt album Time Out of Mind fra 1997. En versjon sunget av Billy Joel, ble utgitt tidligere samme år med tittelen «To Make You Feel My Love». 
Senere fikk Bob Dylan utgitt sangen som singel.

Mange artister har spillt inn cover-versjoner senere, som Clare Dunn, Adele, Garth Brooks, Shane Filan, Bryan Ferry, Kelly Clarkson, Ane Brun og Nick Knowles.

Adeles versjon 

«Make You Feel My Love» er Adeles siste singel til hennes debutalbum 19. Sangen er også hennes første cover, og ble originalt sunget og skrevet av Bob Dylan. Hennes versjon ble utgitt 27. oktober 2008.

Formater 
Digital nedlasting (versjon 1)
«Make You Feel My Love» – 3:32

Digital nedlasting (versjon 2)
«Make You Feel My Love» – 3:32
«Make You Feel My Love» (video) – 3:32

CD-singel
«Make You Feel My Love» – 3:32
«Painting Pictures» – 3:33

19 versjon
«Make You Feel My Love» – 3:32

«19 Deluxe version»
«Make You Feel My Love» (live at Hotel Cafe) – 3:52

Chimes of Freedom live versjon
«Make You Feel My Love» (sunget live på WXPN) – 4:04

Live at the Royal Albert Hall live versjon
«Make You Feel My Love (Live)» - 3:48

Mediabruk og livefremføringer 
Adeles versjon av sangen ble brukt i tv-serier som Lipstick Jungle, Brothers & Sisters, Ghost Whisperer, One Tree Hill, Parenthood, Hellcats og Bones. Ellers ble også sangen sunget av Lea Michele under tributepisoden til avdøde Cory Monteith i femte sesong av Glee.

Låten ble benyttet i An Evening With Adele, Adele Live og iTunes Live from SoHo. Under konserten hun holdt i Royal Albert Hall dedikerte hun sangen til Amy Winehouse, og sa at hun sang sangen hver kveld siden hun døde til minne for henne. Hun fremførte også sangen live på prateprogrammet The Late Show with David Letterman.

Norske versjoner 
Eigil Berg sang «Min kjærlighet til deg» (gjendikting av Erik Lie), med New Jordal Swingers på albumet «Indigo» i 2001.

Bjarte Hjelmeland gjendiktet og spilte inn sin versjon («Fordi jeg elsker deg») i 2008. Wenche Myhre spilte sangen på showet En aften med Wenche og Anders.

Anne Grete Preus skrev en norsk tekst til sangen til sitt album Nesten alene fra 2010, med tittelen «Fylt av min kjærlighet».

Ingebjørg Bratland gav sangen nynorsk språkdrakt med «Fordi eg elskar deg» på sitt album Månesinn (2015). Bratlands tekst er basert på Bjarte Hjelmelands gjendiktning fra 2008.

Marja Mortensson gav sangen sørsamisk språkdrakt med "Mov gieriesvoetine" i NRK-serien De neste i 2021. Sangen ble utgitt som nedlastbar single.

Referanser 

Singler fra 1997
Singler fra 2008
Adele-sanger